PATVIRTINTA

Panevėžio rajono informacinių technologijų mokytojų metodinio būrelio 2016 m. vasario 2 d.

**INTERNETO SVETAINIŲ KŪRIMO KONKURSO NUOSTATAI**

1. **BENDROSIOS NUOSTATOS** 
   1. Interneto svetainių kūrimo konkursas skirtas 6–12 kl. mokiniams.
2. **TIKSLAI**
3. Ugdyti mokinių kompiuterinę kultūrą.
4. Skatinti kūrybinius polinkius ir gebėjimus.
5. Surasti ir ugdyti gabius informacinėms technologijoms mokinius.
6. Sudominti mokinius interneto svetainių kūrimu.
7. Aktyvinti informacinių technologijų mokytojus.
8. **ORGANIZATORIAI**
9. Konkursą organizuoja Panevėžio rajono Švietimo, kultūros ir sporto skyrius.
10. **KONKURSO ORGANIZAVIMAS**
11. Konkurso dalyviai į amžiaus grupes neskirstomi.
12. Konkurso dalyviai skirstomi į grupes atsižvelgiant į interneto svetainių kūrimui naudojamas programas:
    1. kuriama naudojant HTML;
    2. kuriama naudojant TVS (Joomla, Jimdo ir pan.);
    3. kuriama naudojant kitas programas (SeaMonkey ir pan.).
13. Dalyviai iki 2016 m. kovo 18 d. registruojasi adresu: [konkursas.svetaines@gmail.com](mailto:konkursas.svetaines@gmail.com). Registracijos metu reikia nurodyti mokinio vardą, pavardę, klasę, mokyklos pavadinimą, kokia programa kurs interneto svetainę.
14. Kompiuterių klasėse darbo vietų skaičius ribotas, todėl registracija nutraukiama kai užsiregistruoja tiek dalyvių, kiek yra darbo vietų.
15. Konkursas vyks 2016 m. kovo 31 d. Pradžia 9.00 val. Vieta – Panevėžio r. Velžio gimnazija.
16. Konkurso metu dalyviai atliks praktinį darbą. Dalyviai, naudojantys TVS, įdiegs įskiepius, modulius, komponentus. Kitas programas naudojantys dalyviai nurodyta tema sukurs interneto svetainę.
17. Visa informacija bus pateikiama konkurso pradžioje.
18. Konkurso užduočiai atlikti skiriamos 4 val.
19. Darbų pristatymas vertinimo komisijai prasidės 13 val.
20. Konkursą organizuoja Panevėžio rajono savivaldybės administracijos direktoriaus 2015 m. gruodžio 28 d. įsakymu Nr. A-1334 sudaryta Interneto svetainių kūrimo konkurso organizavimo ir vertinimo komisija. Ši komisija perengia konkurso užduotis, nustato vertinimo kriterijus ir vertina mokinių darbus.
21. **VERTINIMAS**
22. Konkurso darbai vertinami Panevėžio rajono Velžio gimnazijoje 2016 m. kovo 31 d. Vertinimo komisija užpildo protokolus, dalyviai informuojami apie rezultatus.
23. Darbai nevertinami, jei komisija nustato plagiavimo elementų.
24. **APDOVANOJIMAS**
25. Konkurse vertinami asmeniniai dalyvių rezultatai.
26. Kiekvienos grupės trys dalyviai, geriausiai atlikę užduotis, apdovanojami diplomais ir prizais.
27. Visi dalyviai gauna dalyvio pažymėjimus.
28. Konkurso nugalėtojų sąrašas ir jų darbai skelbiami interneto svetainėse [www.panrs.lt](http://www.panrs.lt) ir [www.velziogimnazija.lt/konkursas](http://www.velziogimnazija.lt/konkursas) .
29. **BAIGIAMOSIOS NUOSTATOS**
30. Iškilus klausimams kreiptis el. p. [konkursas.svetaines@gmail.com](mailto:konkursas.svetaines@gmail.com).
31. Konkurso koordinatorė – Velžio gimnazijos informacinių technologijų mokytoja metodininkė Edita Davidonytė.